[{"text_idx": "#000000", "text": "Energiaturu u\u0308levaade 31.10.2022: Euroopa gaasihoidlad on nii ta\u0308is, et osa LNG-laevu ootab merel"}, {"text_idx": "#000001", "text": "Euroopa riikide ponnistused energiakriisiga toimetulekul on koos tavapa\u0308rasest oluliselt soojema su\u0308gisega viinud olukorrani, kus gaasihoidlad on sedavo\u0303rd ta\u0308is, et kallihinnalise lastiga LNG-laevad peavad reidil ootama. Ku\u0308lm talv vo\u0303ib praeguse u\u0308leja\u0308a\u0308gi aga kiiresti puuduja\u0308a\u0308giks po\u0308o\u0308rata."}, {"text_idx": "#000003", "text": "Soome uus tuumajaam uurib avarii po\u0303hjuseid ja Fingrid hoiatab tarbijaid"}, {"text_idx": "#000004", "text": "A\u0308revad uudised tulid eelmisel na\u0308dalal Soomest, kus Olkiluoto 3 tuumajaamas leiti ko\u0303igi nelja toitevee pumba seest mitmesentimeetrised lo\u0303hed ning reedel andis jaama operaator TVO teada, et nad ei suuda veel o\u0308elda, kuidas see mo\u0303jutab jaama ka\u0308ivitamise plaani aasta lo\u0303pus. Praeguse kava ja\u0308rgi peaks 1600-megavatine jaam to\u0308o\u0308le hakkama 27. detsembril. Soome po\u0303hivo\u0303rguoperaator Fingrid ro\u0303hutas eelmisel na\u0308dalal to\u0303ena\u0308olist vajadust teha talvel plaanilisi elektrikatkestusi. Fingridi hinnangul vo\u0303ib nende tegemataja\u0308tmine tekitada vo\u0303rgus ulatuslikke to\u0303rkeid, mis vo\u0303ivad viia inimeste hukkumiseni."}, {"text_idx": "#000007", "text": "Energiavolinik Kadri Simsoni so\u0303nul teeb Euroopa Komisjon liikmesriikidele ettepaneku kehtestada maagaasi hinna u\u0308lempiir, kasutades du\u0308naamilist hinnamehhanismi. Turuosalised aga kahtlevad, kas meetmed jo\u0303utakse rakendada enne po\u0303hilist ku\u0308tteperioodi ja milline on nende mo\u0303ju gaasilastide pelutamisel Euroopast eemale. Norra na\u0308iteks juba teatas, et ei ole no\u0303us gaasi alla turuhinna Euroopale mu\u0308u\u0308ma."}, {"text_idx": "#000009", "text": "Ku\u0308lm talv vo\u0303ib ta\u0308nase gaasi u\u0308leja\u0308a\u0308gi kiiresti puuduja\u0308a\u0308giks po\u0308o\u0308rata"}, {"text_idx": "#000010", "text": "Soe oktoober on vo\u0303imaldanud ta\u0308ita riikide gaasihoidlad 94% ja lu\u0308kata ku\u0308tteperioodiga kaasnevat iga-aastast gaasitarbimise ja\u0308rsku to\u0303usu edasi. Paradoksaalsel kombel tekkis eelmisel na\u0308dalal olukord, kus Euroopal oli rohkem gaasi, kui a\u0308ra tarbida jo\u0303udis. See on omakorda ta\u0308nased gaasifutuuride hinnad alla toonud. Praegune ilmaennustus ei prognoosi novembriks Euroopasse erilist ku\u0308lma ja gaasivarude ko\u0303rge tase vo\u0303iks pu\u0308sida va\u0308hemalt detsembrini. Sealt edasi oleneb ko\u0303ik sellest, kui ku\u0308lm u\u0308leja\u0308a\u0308nud talv tuleb."}, {"text_idx": "#000011", "text": "Gaasihinna langus ja piiratud vaba maht varude hoiustamiseks on tekitanud omapa\u0308rase olukorra, kus suur hulk LNG-laevu on ja\u0308a\u0308nud Euroopa ranniku la\u0308hedale ko\u0303rgema gaasihinna ootele. Analu\u0308u\u0308tikute hinnangul on gaasitarbimine va\u0308henenud ka u\u0308ldiselt, kuid veel on keeruline ta\u0308pselt prognoosida, kas distsipliini suudetakse hoida ka pakase saabudes."}, {"text_idx": "#000012", "text": "Augusti lo\u0303pu rekorditega vo\u0303rreldes on maagaasi hind ma\u0308rkimisva\u0308a\u0308rselt langenud ja see on vo\u0303imaldanud raskustes to\u0308o\u0308stusettevo\u0303ttel tootmismahte mo\u0303nevo\u0303rra taastada, ent kaugeltki mitte ko\u0303ikjal. Va\u0308etiste jaoks vajaliku ammoniaagi tootmismahud langenud septembri 70% juurest 45%ni. Hoolimata hinnalangusest on viimase viie aasta keskmisega vo\u0303rreldes gaas endiselt u\u0308le kolme korra kallim."}, {"text_idx": "#000013", "text": "Na\u0308dala keskmine gaasihind oli 104,6 \u20ac/MWh (-14,3 \u20ac/MWh vo\u0303rreldes eelmise na\u0308dalaga). Kokkuvo\u0303tvalt on peamised hinnategurid u\u0308lepakkumine turul, mis on tingitud stabiilselt ko\u0303rgetest LNG tarnetest, ELi gaasihoidlate ko\u0303rge ta\u0308ituvus ja ja\u0308tkuv pehme ilm."}, {"text_idx": "#000014", "text": "Madala gaasihinna to\u0303ttu naasid nii mo\u0303neski Euroopa riigis gaasielektrijaamad turule, to\u0303rjudes kiviso\u0308ejaamad (ajutiselt) ko\u0303rvale. Na\u0308iteks Saksamaal ja Hollandis katsid gaasijaamad mo\u0303nel pa\u0308eval 33-44% elektritootmisest. Samal ajal kukkusid ka mitme kuu madalaimale tasemele elektri tulevikutehingute hinnad."}, {"text_idx": "#000015", "text": "Gaasihinnad veebruariks ja ja\u0308rgmiseks talveks on praegusest ko\u0303rgemad"}, {"text_idx": "#000016", "text": "Maagaasi tulevikutehingud on veebruariks 44% kallimad kui novembris, nagu ka tehingute hinnad, mida tehakse ja\u0308rgmiseks talveks. Timera Energy hinnangul tarbitakse 2022. aastal 7-9% va\u0308hem maagaasi kui mullu, ent Euroopa Liidu eesma\u0308rki to\u0303mmata tarbimist koomale 15% ilmselt ei saavutata. Timera hinnangul so\u0303ltub Euroopa vo\u0303imekus saada ja\u0308rgmise kahe aasta jooksul korraga hakkama nii energia- kui gaasikriisiga peamiselt sellest, kui ha\u0308sti tullakse toime tarbimise va\u0308hendamisega. Sa\u0308a\u0308sturuum peaks tulema peamiselt eratarbijate arvelt, sest hiljutise ku\u0308sitluse ja\u0308rgi pole 60% Saksamaa ettevo\u0303tetest vo\u0303imekust gaasikulu rohkem koomale to\u0303mmata."}, {"text_idx": "#000017", "text": "Oluline roll toimetulemisel on aga LNG-l. Iga na\u0308dal teatab mo\u0303ni riik uue vastuvo\u0303tuvo\u0303imekuse loomisest. Viimasena na\u0308iteks Itaalia, mille la\u0308a\u0308nerannikule rajatava kai kaudu peaks alates tuleva aasta kevadest kaetama umbes 6,5% gaasivajadustest aastas. U\u0308hendkuningriikidele aga pakkus eelmisel na\u0308dalal leevandust rekordko\u0303rge tuuleelektri toodang."}, {"text_idx": "#000018", "text": "Maagaasi hinna ko\u0303rval tuleb nii tarbijatel kui poliitikakujundajatel rinda pista rafineeritud naftatoodete, eelko\u0303ige diisliku\u0308tuse hinnato\u0303usuga. Eeska\u0308tt puudutab probleem Ameerika U\u0308hendriike, ent naftaturu globaalse mo\u0303o\u0303tme to\u0303ttu jo\u0303uab mo\u0303judega ka Euroopasse. Tarneraskuste po\u0303hjused on Goldman Sachsi analu\u0308u\u0308tikute hinnangul ebapiisavad investeeringud ku\u0308tusetootmisse ning rafineerimistehaste sulgemine ja ha\u0308ired nende to\u0308o\u0308s. Diisliku\u0308tuse varud olevat pretsedenditult madalal tasemel ja uude aastasse ette vaadates terendab ja\u0308rgmise suure va\u0308ljakutsena G7 riikide Vene ku\u0308tusetoodete embargo."}, {"text_idx": "#000019", "text": "Nagu eelmistel na\u0308dalatel ma\u0308rgitud, ja\u0308tkub Venemaa energiakandjate eksport sanktsioonidest hoolimata. Hiina importis septembris Venemaalt rekordkoguse veeldatud maagaasi ja terase tootmiseks vajalikku kivisu\u0308tt. Alates sissetungist Ukrainasse, on Hiina ostnud Venemaa ka\u0308est enam kui 50 miljardi euro eest energiatooteid. See aga ei ta\u0308henda, et Venemaa energiaso\u0303jas vo\u0303itjaks kerkib. Kuigi la\u0308hivaates on Euroopa olukord keeruline, prognoosib rahvusvaheline energiaagentuur (IEA) pikas perspektiivis suuremaks kaotajaks Venemaad ennast. Peamiseks po\u0303hjuseks asjaolu, et Euroopaga aastaku\u0308mnete jooksul ehitatud ja mo\u0303ne kuuga ilmselt ja\u0308a\u0308davalt purustatud suhteid ei ole vo\u0303imalik asendada kaubandusega Aasia suunal ning Venemaa fossiilku\u0308tuste eksport ei naase mitte kunagi 2021. aasta tasemele. U\u0308htlasi ta\u0308hendavad Venemaa teod, et maagaasi no\u0303udluse kiire kasv on lo\u0303ppenud, ma\u0308rkis IEA."}, {"text_idx": "#000021", "text": "Eesti Energia Narva jaamadest oli eelmisel na\u0308dalal turul 500 MW. Saadavust mo\u0303jutas peamiselt novembri keskpaigani kestev Auvere elektrijaama pikalt planeeritud remont, aga ka va\u0308iksemad hooldusto\u0308o\u0308d teistes tootmisu\u0308ksustes."}, {"text_idx": "#000024", "text": "Turuu\u0308levaate on koostanud Eesti Energia parima hetketeadmise kohaselt. Toodud info po\u0303hineb avalikul teabel. Turuu\u0308levaade on esitatud informatiivse materjalina ning mitte Eesti Energia lubaduse, ettepaneku vo\u0303i ametliku prognoosina. Tulenevalt elektrituru regulatsiooni kiiretest muutustest ei ole turuu\u0308levaade vo\u0303i selles sisalduv informatsioon lo\u0303plik ega pruugi vastata tulevikus tekkivatele olukordadele. Eesti Energia ei vastuta kulude vo\u0303i kahjude eest, mis vo\u0303ivad tekkida seoses toodud info kasutamisega."}, {"text_idx": "#000028", "text": "Kuigi praegune ilmaprognoos veebruariks on Euroopa elektrihindadele soodne, siis tuleb gaasivarude kasutamisel olla ja\u0308tkuvalt sa\u0308a\u0308stlik. Gaasihoidlate ta\u0308ituvus on ja\u0308rgmise talve toimetuleku kontekstis ma\u0308a\u0308rava ta\u0308htsusega."}, {"text_idx": "#000030", "text": "Eesti Energia langetas oma rohelise pikaajalise fikseeritud hinnaga elektripaketi hinda. Piiratud mahus pakkumisena on vo\u0303imalik elektrihind seitsmeks aastaks fikseerida tasemel 15,49 s/kWh, mis on universaalteenusest 20% soodsam."}, {"text_idx": "#000031", "text": "Oled Eesti Energia loodud energiatarkuse saidil, kus jagame ajakohast infot energiamaailmas toimuva kohta ja aitame teha paremaid energiaalaseid otsuseid. Ootame teie ku\u0308simusi ja teemade ettepanekuid e-posti aadressil blog@energia.ee"}]